**Tematika a levelező tagozatos hallgatóknak a római jogi előadásokhoz**

**2025/2026. I. félév**

**2025. szeptember 6.**

Bevezetés: A tantárgy féléves beosztása. Tananyagok: kötelező és ajánlott irodalmak. A félév teljesítésével kapcsolatos tudnivalók, tanulási módszertan.

A római jogi oktatás tárgya és jelentősége: szerepe a polgári jogi stúdiumok előkészítésében, illetve a magyar jogi kultúrában. A római jog, illetve az antik római természetjog szerepe a jogi gondolkodásban.

**2025. szeptember 20.**

A római jog ún. „külső” története: a római jog fejlődésének történeti áttekintése. Korszakok, korszakbeosztási szempontok. Az államberendezkedés változása az idők folyamán, a római állam *magistratus*ai.

A jogfogalom értelmezése, történeti áttekintése. A római jog forrásai. A XII. táblás törvény keletkezése és tartalma, jelentősége a római jogfejlődésben.

**2025. október 11.**

A római eljárásjog fogalma, a precedensjog sajátosságai. Jogérvényesítési eszközök. A peres és a nem peres eljárások áttekintése, menete. Végrehajtás az ókori Rómában.

**2025. november 8.**

A római személyi és családjog áttekintése. A személyi jog pillérei: a jogképesség és a cselekvőképesség. A jogképességet ill. a cselekvőképességet befolyásoló tényezők. Jogi személyek az ókori Rómában.

A család, mint a római közösség természetes alapja. Természetjogi alapok a családi élet megszervezésében. Az apai hatalom és sajátosságai. A házasság jogintézménye a rómaiaknál. A gyámság és a gondnokság szabályozása.

**Ezen a szombati napon lesz megtartva a féléves órarendben szereplő egyetlen gyakorlat, így ezen a napon 9-14 óráig lesz római jog. Egyúttal *ezen az alkalmon kerül sor kizárólag jelenléti formában az aláírás megszerzéséhez szükséges zárthelyi dolgozatra* reggel 9-10 óra között!**

**2025. november 22.**

A római dologi jog rendszere, elhelyezkedése a római magánjogon belül. Alapfogalmak: dolog, vagyon, ill. dologkapcsolatok fajtái és elkülönítési szempontjai. A dologi jog belső rendszere. A tulajdon és birtok fogalma, fajtái, védelmi formái. Az idegen dologbeli jogok elhelyezkedése a dologi jogi szabályozásban.

***FIGYELEM!******Az előadásokhoz online formában is csatlakozni lehet, a Microsoft Teams Római Jog I. felületén. A fentiek szerint pedig az utolsó előtti előadás alkalmával, 2025. november 8-án a félév végi aláírás megszerzéséért zárthelyi dolgozatírás lesz az előadásokon addig elhangzottakból, illetve az előzetesen megbeszélt kötelező anyagból és a gyakorlaton közösen gyakorolt feladattípusokból. Az aláírás megszerzése feltétele a vizsgára való bocsátásnak!***

Budapest, 2025. szeptember Dr. Andrási Dorottya egyetemi docens

Római Jogi Tanszék